CELEX: 32006R0267
Language: mt
Date: 2006-01-30 00:00:00
Title: Regolament tal-Kunsill (KE) Nru 267/2005 tat- 30 ta' Jannar 2006 dwar l-implimentazzjoni tal-Ftehim f' għamla ta' Skambju ta' Ittri bejn il-Komunità Ewropea u l-Awstralja bis-saħħa ta' l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 dwar il-modifika tal-konċessjonijiet fl-iskedi tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom ma' l-Unjoni Ewropea li jissuplimenta l-Anness I għar-Regolament (KEE) Nru 2658/87 dwar in-nomenklatura tat-tariffa u l-istatistika u t-Tariffa Doganali Komuni

29.9.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  209
               
            REGOLAMENT TAL-KUNSILL (KE) Nru 267/2005
      tat-30 ta' Jannar 2006
      dwar l-implimentazzjoni tal-Ftehim f'għamla ta' Skambju ta' Ittri bejn il-Komunità Ewropea u l-Awstralja bis-saħħa ta' l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 dwar il-modifika tal-konċessjonijiet fl-iskedi tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom ma' l-Unjoni Ewropea li jissuplimenta l-Anness I għar-Regolament (KEE) Nru 2658/87 dwar in-nomenklatura tat-tariffa u l-istatistika u t-Tariffa Doganali Komuni
      IL-KUNSILL TA’ L-UNJONI EWROPEA,
      Wara li kkunsidra it-Trattat li jistabbilixxi l-Kommunità Ewropea, u b’mod partikolari Artikolu 133 tiegħu,
      Wara li kkunsidra l-proposta mill-Kummissjoni,
      Billi:
      
                  (1)
               
               
                  Ir-Regolament (KEE) Nru 2658/87 (1) stabbilixxa nomenklatura għall-merkanzija, minn issa ’l quddiem imsejħa bħala “In-Nomenklatura Magħquda”, u ffissa r-rati ta’ taxxi konvenzjonali tat-Tariffa Doganali Komuni.
               
            
                  (2)
               
               
                  Bid-Deċiżjoni tiegħu 2006/106/KE ta'… dwar il-konklużjoni ta’ Ftehim f' għamla ta' Skambju ta' Ittri bejn il-Komunità Ewropea u l-Awstralja bis-saħħa ta' l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 dwar il-modifika tal-konċessjonijiet fl-iskedi tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka matul l-adeżjoni tagħhom ma' l-Unjoni Ewropea (2), il-Kunsill approva, f’isem il-Komunità, il-Ftehim imsemmi hawn fuq bl-iskop li jkunu magħluqin in-negozjati li bdew skond l-Artikolu XXIV:6 tal-GATT 1994.
               
            
                  (3)
               
               
                  Ir-Regolament (KEE) Nru 2658/87 għandu għalhekk ikun supplimentat għaldaqstant,
               
            ADOTTA DAN IR-REGOLAMENT:
      Artikolu 1
      Fir-Regolament (KEE) Nru 2658/87, l-Anness 7 intitolat Kwoti Tariffarji tad-WTO li għandhom jinfetħu mill-awtoritajiet Komunitarji kompetenti, ta' taqsima III ta' Parti Tlieta ta' l-Anness I, għandu jkun supplimentat bil-volumi kif jidher fl-Anness għal dan ir-Regolament.
      Artikolu 2
      Dan ir-Regolament għandu jidħol fis-seħħ sitt ġimgħat wara l-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
      
         Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.
         Magħmul fi Brussell, nhar it-30 ta’ Jannar 2006.
         
            
               Għall-Kunsill
            
            
               Il-President
            
            U. PLASSNIK
         
      
      
         (1)  ĠU L 256, 7.9.1987, p. 1. Regolament kif emendat l-aħħar bir-Regolament (KE) Nru 493/2005 (ĠU L 82, 31.3.2005, p. 1).
      
         (2)  ĠU L 47, 17.2.2006, p. 52.
      
         ANNESS
         Minkejja r-regoli dwar l-interpretazzjoni tan-Nomenklatura Magħquda, il-kitba li tiddeskrivi l-prodotti għandha tkun ikkunsidrata li ma għandhiex aktar minn valur indikattiv, filwaqt li l-konċessjonijiet qed ikunu determinati, fi ħdan il-kuntest ta’ dan l-Anness, bil-koperta tal-kodiċijiet tan-NM kif dawn jeżistu waqt l-adozzjoni ta’ dan ir-regolament. Fejn ex tidher quddiem in-NM, il-konċessjonijiet għandhom ikunu determinati mill-applikazzjoni tal-kodiċi tan-NM u d-deskrizzjoni korrispondenti tkun meħuda flimkien.
         
                     Il-kwalifika għal dawn il-kwoti hi soġġetta għal kundizzjonijiet iffissati fid-disposizzjonijiet Komunitarji rilevanti
                  
               
                     Kodiċi tan-NM
                  
                  
                     Deskrizzjoni
                  
                  
                     Riżervi u kondizzjonijiet oħra
                  
               
                     In-numru tat-tariffa tal-prodott
                     0204 
                  
                  
                     Laħam tal-muntun jew tal-mogħoż, frisk, imkessaħ jew iffriżat
                  
                  
                     żid 136 tunnellata (piż ta’ karkassa) ma’ l-allokazzjoni ta’ l-Awstralja
                  
               
                     In-numru tat-tariffa tal-prodott
                     1701 11 10 
                  
                  
                     Zokkor mhux raffinat biex ikun irraffinat
                  
                  
                     Pajjiż alloka (l-Awstralja) kwota tar-rata tat-tariffa ta’ 9 925  tunnellata, b’rata ta’ kwota ta’ 98 €/tunnellata (*)
                     
                  
               
                     In-numru tat-tariffa tal-prodott
                     0202 20 30 
                     0202 30 
                     0206 29 91 
                  
                  
                     ‘Laħam ta’ annimali ta’ l-ifrat, imkessaħ; kwarti ta’ quddiem mhux mifrudin jew mifrudin; mingħajr għadam’ u ‘ġewwieni li jittiekel ta’ annimali ta’ l-ifrat, imkessaħ; falda ħoxna u falda rqiqa. Il-laħam importat għandu jkun użat għall-ipproċessar
                  
                  
                     żid 4 003  tunnellati (erga omnes) fi kwota ta’ tariffa ta’ l-UE
                  
               
                     In-numru tat-tariffa tal-prodott
                     ex 0201 
                     ex 0202 
                     ex 0206 10 95  u ex 0206 29 91 
                  
                  
                     Laħam ta’ l-aqwa kwalità ta’ annimali ta’ l-ifrat, frisk, imkessaħ jew iffriżat, bl-għadam jew mingħajr l-għadam; ġewwieni li jittiekel ta’ annimali ta’ l-ifrat, frisk, imkessaħ jew iffriżat
                  
                  
                     żid 150 tunnellata (piż tal-prodott) ma’ l-allokazzjoni ta’ l-Awstralja
                  
               
                     In-numru tat-tariffa tal-prodott
                     ex 0406 90 21 
                  
                  
                     Ġobon Cheddar
                  
                  
                     żid 461 tunnellata ma’ l-allokazzjoni ta’ l-Awstralja
                  
               
                     In-numru tat-tariffa tal-prodott
                     0405 10 
                     0405 90 
                  
                  
                     Butir u xaħmijiet u żjut oħrajn magħmulin mill-ħalib
                  
                  
                     żid 1 360  tunnellata (erga omnes) fil- kwota ta’ tariffa tal-KE
                  
               
            (*)  Din ir-rata tapplika għaz-zokkor mhur irraffinat li jrendi 92 % (ara wkoll in-nota 2 addizzjonali tal-kapitolu 17).